Grantovi Europskog ekonomskog prostora i Kraljevine Norveške
<s>Grantovi Europskog ekonomskog prostora i Kraljevine Norveške (EEA and Norway Grants) predstavljaju financijski doprinos Norveške, Islanda i Lihtenštajna smanjenju ekonomskih i društvenih nejednakosti u europskom ekonomskom prostoru te jačanju bilateralnih odnosa između 16 zemalja članica Europske unije i Europskog ekonomskog prostora iz sjeverne, središnje i jugoistične europe.</s>

<s>Također, pomoću grantova Island, Lihtenštajn i Norveška pridonose jačanju temeljnih europskih vrijednosti poput demokracije, tolerancije i vladavine prava.</s>

<s>Pozadinske informacije 
Island, Lihtenštajn i Norveška partneri su s Europskom unijom temeljem Ugovora o Europskom ekonomskom prostoru.</s><s>Time se omogućuje sloboda kretanja dobara, usluga, ljudi i kapitala na unutarnjem tržištu.</s>

<s>Ugovor također uključuje i zajednički cilj smanjenja društvenih i gospodarskih nejednakosti u Europi.</s><s>Od stupanja Ugovora na snagu 1994. godine, Island, Lihtenštajn i Norveška su doprinosili društvenom i ekonomskom napretku manje bogatih zemalja Europske unije i Europskog ekonomskog prostora.</s>

<s>Doprinosi se usmjeravaju putem Financijskog mehanizma (1994. - 1998.), Finacijskog instrumenta (1999. - 2003.) i Grantova Europskog ekonomskog prostora i Kraljevine Norveške (2004. - 2009. i 2009. - 2014.).</s>

<s>Od 2004. postoje samo dva odvojena mehanizma:  Grantovi Europskog gospodarskog prostora i Grantovi Kraljevine Norveške.</s><s>Norveška je najveći pridonositelj u oba mehanizma (Grantovi Europskog ekonomskog prostora: 95,8 posto i Grantovi Kraljevine Norveške:100 posto).</s>

<s>U ugovorima o Finacijskim mehanizmima 2009. - 2014., uz smanjenje društvenih i ekonomskih nejednakosti, kao opći cilj je uvedeno i jačanje bilateralnih odnosa između zemalja donora i zemalja korisnika.</s>

<s>Kada razdoblje financiranja istekne, zemlje donori i Europska unija procjenjuju potrebu za nastavkom potpore u smanjenju društvenih i ekonomskih nejednakosti unutar Europskog ekonomskog prostora te pregovaraju o finacijskim doprinosima.</s>

<s>Uvjeti</s>

<s>Uvjeti za Grantove odražavaju kriterije koji su određeni za Europski kohezijski fond koji je namjenjen zemljama članicama u kojima je brutto nacionalni dohodak po stanovniku niži od 90 posto prosjeka Europske unije.</s><s>Međutim, zemlje koje su pristupile Europskoj uniji prije 2004. su ipak izostavljene iz financiranja putem Grantova Kraljevine Norveške.</s>

<s>Kako Darovnice funkcioniraju 
Zemlje donori i Europska unija se dogovore o ukupnom doprinosu i distribuciji financiranja po svakoj zemlji korisnici.</s>

<s>Potom, u okviru nacionalne alokacije, zemlje donori pregovaraju sa svakom zemljom korisnicom pojedinačno i dogovaraju koje programe će uspostaviti, njihove ciljeve i veličinu alokacije po programu.</s><s>Ugovori se temelje na nacionalnim potrebama i prioritetima u zemljama korisnicama te rasponu suradnje sa zemljama donorima.</s>

<s>U zemlji korisnici je Nacionalna fokalna točka (National Focal Point) odgovorna za cjelokupno upravljanje programima.</s><s>Program operatori razvijaju i upravljaju programima, često u suradnji s partnerima iz zemalja donora, te dodjeljuju sredstva projektima.</s><s>Projekti su najčešće odabrani putem natječaja koje provode Program operatora.</s>

<s>Grantovi Europskog ekonomskog prostora i Kraljevine Norveške (2014. - 2021.)  
Norveško Ministarstvo vanjskih poslova je 20. srpnja 2015. objavilo da su Norveška i Europska unija započeli pregovore o novom razdoblju Grantova Europskog ekonomskog prostora i Kraljevine Norveške.</s><s>Do sada nije otkriveno mnogo detalja o pregovorima.</s><s>Razdoblje financiranja je produženo s pet na sedam godina.</s><s>Grantovi Kraljevine Norveške, koje isključivo financira Norveška, iznose 179,1 milijun eura godišnje, a grantovi Europskog ekonomskog prostora iznose 221,2 milijuna godišnje za razdoblje od 2014. do 2021. godine.</s>

<s>Prema priopćenju za medije norveškog ministarstva vanjskih poslova, financiranje će se usmjeriti na promicanje inovativnosti i razvoja putem istraživanja, obrazovanju i povećanoj mobilnosti na Europskom tržištu rada.</s><s>Norveška će također proširiti svoju suradnju sa zemljama korisnicama u području pravosuđa i unutranjih poslova.</s><s>Navedeno će uključivati zajedničke napore u nošenju s izazovima migracija u Europi.</s>

<s>Uspostavit će se i regionalni fond u iznosu od oko 850 milijuna norveških kruna.</s><s>Putem tog fonda adresirat će se prekogranični izazovi u Europi.</s>

<s>Grantovi Europskog ekonomskog prostora i Kraljevine Norveške 2009. - 2014.</s>

<s>Grantovi Europskog ekonomskog prostora: 993.5 milijuna eura</s>

<s>Grantova Kraljevine Norveške: 804.6 millijuna eura</s>

<s>Dodatnih 8 millijuna eura je alocirano za Globalni fond za dostojanstveni rad i tripartitni dijalog kojime upravlja Innovation Norway.</s>

<s>Područja potpore 
Finaciranje je alocirano na 150 programa prema sljedećim prioritetnim područjima: 
 Zaštita i upravljanje okolišem
 Klimatske promjene i obnovljivi izvori energije
 Izdvajanje i spremanje ugljikovog dioksida 
 Istraživanje i stipendije
 Inovacije u zelenoj industriji
 Pravosuđe i unutarnji poslovi
 Civilno društvo
 Ljudski i društveni razvoj
 Kulturna baština i razmjena 
 Dostojanstveni rad i tripartitni dijalog
Programi Grantova EEP-a i Kraljevine Norveške za razdoblje od 2009. do 2014. mogu se provoditi do 2017. godine.</s><s>Više od 80 programa provodi se u suradnji s javnim tijelima iz zemalja donora.</s><s>Više od 20 posto projekata imaju partnere iz Norveške, Islanda ili Lihtenštajna.</s><s>Pregled svih projekata dostupan je na portalu [eeagrants.org Grantova].</s>

<s>Rezultati 
Programi se provode do 2017. i do sada je dovršeno nekoliko analiza i evaluacija.</s><s>Neovisna analiza programa za civilno društvo zaključila je da su programi povećali kapacitet civilnog društva u središnjoj i južnoj Europi i pomogli u mobilizaciji građana u izražavanju svojih interesa i aktivnom sudjelovanju u vladanju.</s><s>Ostali preliminarni rezultati dostupni su u Godišnjim statusnim izvještajima.</s>

<s>2004. – 2009.</s><s>Grantovi EEP-a: 672 milijuna eura</s>

<s>Zemlje korisnice: Bugarska (od 2007.), Hrvatska, Cipar, Češka Republika, Estonija, Grčka, Mađarska, Latvija, Litva, Malta, Poljska, Portugal, Rumunjska (od 2007.), Slovačka, Slovenija and Španjolska.</s>

<s>Grantovi Kraljevine Norveške: 567 milijuna eura</s>

<s>Zemlje korisnice: Hrvatska, Cipar, Češka Republika, Estonija, Mađarska, Latvija, Litva, Malta, Poljska, Slovačka and Slovenija.</s>

<s>Norveška je alocirala dodatnih 68 milijuna eura kroz norveški program za bilateralnu suradnju s Bugarskom i Rumunjskom, kada su te dvije države pristupile Europskoj uniji 2007. godine.</s>

<s>Norveška je – kao najveći donor – osigurala gotovo 97 posto ukupnog financiranja za sve tri financijske sheme.</s>

<s>Proširenja Europske unije i Europskog ekonomskog prostora 2004. i 2007. zahtjevala su značajno povećanje u doprinosima za europsku koheziju.</s><s>Većina je novih zemalja članica po socijalnom i ekonomskom razvoju bila značajno ispod prosjeka Europske unije.</s><s>Primjerice, deset zemalja koje su pristupile Europskoj uniji 2004. imalo je 75 milijuna stanovnika, ali zajednički BDP ispod onog Norveške i Švicarske zajedno, koje imaju jedva 12 milijuna stanovnika.</s><s>U razdoblju od 2004. do 2009.</s><s>Norveška, Island i LIhtenštajn omogućile su podršku u vrijednosti od 1.307 milijardi eura.</s><s>Alokacije prema pojedinim zemljama temeljene su na broju stanovnika i BDP-u po glavi stanovnika, što je Poljsku učinilo najvećom zemljom korisnicom, nakon koje slijede Mađarska, Rumunjska i Češka.</s>

<s>Područja potpore 
Finacijsku potporu kroz Grantove EEP-a i Kraljevnie Norveške u razdoblju od 2004. do 2009. dobilo je 1250 projekata, programa i fondova.</s><s>Projekti su financirani u sljedećim područjima: 
 Okoliš
 Zdravstvo i zaštita djece
 Istraživanje i stipendije 
 Kulturna baština
 Jačanje institucionalnog kapaciteta i razvoj ljudskih resursa 
 Schengen i pravosuđe
 Civilno društvo
 Regionalni razvoj i prekogranične aktivnosti 
Više od jednog na svakih pet podržanih projekata bilo je u partnerstvu između entiteta u zemlji korisnici i Islanda, Lihtenštajna i Norveške.</s><s>Sažeci svih podržanih projekata, kao i galerije videa i fotografija dostupni su i pretraćivi na portalu [eeagrants.org Grantova].</s>

<s>Rezultati 
Završna je analiza Grantova EEP-a i Kraljevine Norveške za razdoblje od 2004. do 2009. zaključila: “Grantovi EEP-a i Kraljevine Norveške su zasigurno doprinjeli smanjenju nejednakosti u Europi, iako u puno manjem opsegu nego financiranje Europske unije”.</s>

<s>Također, Ured glavnog revizora Norveške utvrdio je "da su projekti u razdoblju od 2004. do 2009. uvelike postigli planirane rezultate".</s><s>Postoje i primjeri rezultata koji su postignuti na lokalnoj razini.” (2013)</s>

<s>Više evaluacija po pojedinim sektorima dostupno je na mrežnoj stranici Norveškog ministarstva vanjskih poslova.</s>

<s>Financijski instrument 1999. – 2003.</s><s>U razdoblju od 1999. do 2003.</s><s>Grčka, Irska, Sjeverna Irska, Portugal i Španjolska primile su 119.6 milijuna eura od Islanda, Lihtenštajna i Norveške, zemalja članica EEP-a i EFTA-e.</s><s>Podržani su projekti u područjima zaštite okoliša, urbane obnove, zagađenja u urbanim područjima, zaštiti kulturne baštine, prijevozu, obrazovanju i osposobljavanju te akademskom istraživanju.</s><s>Oko 93 posto financiranja je utrošeno na na projekte povezane sa zaštitom okoliša.</s>

<s>Financijski mehanizam 1994. – 1998.</s><s>Prvi je program ekonomske podrške obuhvaćao Grčku, Irsku, Sjevernu Irsku, Portugal i Španjolsku.</s><s>Podržani su projekti u područjima zaštite okoliša, obrazovanja i osposobljavanja i prijevoza.</s><s>Dodatno na 500 milijuna eura za podršku projektima, osigurani su i popusti na kamate za zajmove Europske investicijske banke (EIB).</s>

<s>Nakon što su 1. siječnja 1995.</s><s>Finska, Švedska i Austrija napustile EFTA-u te pristupile Europskoj uniji, Europska komisija je preuzela odgovornost za doprinose ove tri zemlje.</s>

<s>Reference</s>

